སྤྱི་ལོའི་དུས་རབས་དགུ་པའི་དུས་དཀྱིལ་ཙམ་དུ་དུས་རབས་གསུམ་ཙམ་གྱི་བོད་བཙན་པོའི་གཅིག་གྱུར་གྱི་སྲིད་དབང་སོག་རུལ་གྱི་ཕོན་ཐག་ཆད་པ་བཞིན་དུ་འཐོར་ཞིག་ཏུ་སོང་བའི་ལོ་རྒྱུས་ཀྱི་དཀྱོག་མཚམས་ཆེན་པོ་སྟེ་བོད་སིལ་བུའི་དུས་སྐབས་དེ་རུ་བོད་ཀྱི་རིག་གནས་འདི་ཉིད་འཕེལ་རྒྱས་ཀྱི་རྣམ་པ་གསར་པ་ཞིག་ཏུ་སོན་ཡོད་པ་རེད།དུས་སྐབས་དེར་བོད་དུ་སྲིད་དབང་ལ་གཅིག་གྱུར་གྱི་རྣམ་པ་ཞིག་མེད་མོད་རིག་གནས་ལ་གཅིག་གྱུར་གྱི་བསམ་པ་གྲུབ་བཞིན་ཡོད་པ་སྟེ་ས་སྟག་ལོའི་སྤྱི་ལོ༩༧༨ལོར་བསྟན་པ་ཕྱི་དར་མགོ་ཚུགས་པ་ཡིན་ཞིང་རྒྱ་གར་ནས་ཇོ་བོ་རྗེ་དང་ཕ་དམ་པ་སངས་རྒྱས།སྨྲི་ཏི་ཛྙ་ན་སོགས་པའི་མཁས་པ་མང་པོ་བོད་དུ་ཕེབས་ཏེ་ཆོས་ལ་དག་ཐེར་གནང་བ་དང་རྒྱ་གར་གྱི་རིག་གནས་མང་པོ་ཞིག་བོད་ཀྱི་རིག་གནས་ཀྱི་ཁྲོད་དུ་སིམ་མགོ་བརྩམས།